
Solen varmede hendes lår, og hendes kontakt med
sadlen sendte lyst igennem hele kroppen, da hun cyklede ud til
stranden med sommerkjolen flagrende og håret slået ud.



Verden fik et psykedelisk skær set gennem de blå
hippiebriller. Sådan en svedende varm august havde det været. Sådan
en svedende augustdag var det også nu. Selv mod aften, hvor solen
sank lavere på himlen, mistede den ikke sin kraft, men ramte bare
hendes hud fra nye vinkler. Mens den pirrede og prikkede til hendes
nøgne bryster i det tynde stof, listede fartvinden sig op under
kjolen, op ad hendes trusser. Fræk og kærlig og kælen som elskers
blide fingre.



Det var bløde bomuldstrusser. Hvide trusser, der
smøg sig til hendes hud, nu hvor der ingen hår var længere til at
skabe distance. Det føltes frækt at cykle på den måde. Synlig,
nybarberet og vokset. Og meget liderlig.

